成德_(鈕祜祿氏)

成德  ， 鈕祜祿氏 ， 清朝政治人物 ， 歷任駐藏大臣 。 爲孝全成皇后之曾祖父 。 初入銳健營爲前鋒 。 乾隆二十六年 ， 任藍翎長 。 次年 ， 升任副前鋒校 。 乾隆二十九年 ， 任前鋒校 。 乾隆三十二年 ， 任委署前鋒參領 。 乾隆三十五年 ， 任四川城守營參將 。 乾隆三十七年 ， 任貴州定廣協副將 。 乾隆三十八年 ， 任四川川北鎮總兵 。 乾隆四十一年 ， 任領隊大臣 。 乾隆四十四年 ， 署四川提督 。 乾隆四十六年 ， 任四川提督 。 徵準噶爾 、 葉爾羌 、 緬甸 、 大小金川立功 ， 賜號賽尚阿巴圖魯 。 乾隆五十三年 ， 隨鄂輝巴忠征討後藏巴勒布 。 乾隆五十五年 ， 任成都將軍 。 乾隆五十七年 （ 1792年 ） 任駐藏大臣 。 廓爾喀入侵後藏 ， 成德率兵抵抗獲勝 。 乾隆五十九年 ， 署杭州將軍 。 嘉慶元年 ， 署荊州將軍 。 諡威恪 。 有子艾圖布 、 德克金布 、 穆克登布 。